Z A P I S N I K
45 sjednice Vijeća Mjesnog odbora Kustošija centar,
29. siječnja 2025. u prostorijama MS, Ilica 259,
s početkom u 18.00 sati

NAZOČNI ČLANOVI VIJEĆA: Bianka Flis, Hrvoje Krsnik,  Luka Pešut, Adam Millan, Kristijan Orešković
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.
Vijeće, uz dodatak jedne točke, jednoglasno  usvaja
DNEVNI RED
1. Izvješće o radu Vijeća mjesnog odbora Gornja Kustošija za 2024.
2. Program rada Vijeća mjesnog odbora Gornja Kustošija za 2025.
3. Trg Siječanjslih žrtava – prometna problematika
4. Roginina – postava stupića
5. Ilica 378 – problem rasvjete oglasnog panoa
6. Informacije, pitanja i prijedlozi
AD 1.
Izvješće o radu Vijeća mjesnog odbora Gornja Kustošija za 2024.
Vijećnici su dobili pisani materijal
Vijeće jednoglasno usvaja
Izvješće o radu Vijeća Mjesnog odbora Kustošija centar
za 2024. godinu
1. UVODNE NAPOMENE
Vijeće Mjesnog odbora Kustošija centara svoj je rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Kustošija centar i Pravila Mjesnog odbora Kustošija centar.
Osnovne djelatnosti bile su usmjerene na poboljšanje infrastrukturnih problema, 	donošenjem akata Vijeća i sudjelovanjem u donošenju odluka Vijeća Gradske četvrti 	Črnomerec, te se vodilo računa o ispunjenju potreba građana obzirom na 	prioritete.
2. O RADU VIJEĆA
U svibnju 2021. godine održani su izbori za Vijeće Mjesnog odbora Kustošija centar.
Dana 08. srpnja 2021. godine konstituiran je četvrti saziv Vijeća Mjesnog odbora 	Kustošija centara.
Koristeći podatke iz zapisnika sa sjednica Vijeća Mjesnog odbora Kustošija centara iskazujemo zbirne brojčane pokazatelje o osnovnim oblicima rada Vijeća Mjesnog odbora Kustošija centara.
3. 	SJEDNICE VIJEĆA
3.1.	Održano sjednica Vijeća
	U 2024. godini ukupno je održano 13 sjednica Vijeća Mjesnog odbora Kustošija centara.
3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora Kustošija centara  u 2024. godini je 71, odnosno prosječno 5.46 točaka dnevnog reda po sjednici Vijeća.
3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora Kustošija centara u 2024. godini je 585  minuta, odnosno prosječno trajanje svake sjednice je 45  minuta.
3.4.	Prisutnost članova Vijeća sjednicama
Prisutnost članova Vijeća Mjesnog odbora Kstošija centar sjednicama Vijeća u 2024. godini 	je u prosjeku 6 od 7 članova Vijeća.
3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2024. godini.
	Bilo je ukupno 3 dopunske točke dnevnog reda u 2024. godini.
3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
	Ukupni broj akata donesenih na sjednicama Vijeća Mjesnog odbora Kustošija centara u 2024. godini je 53.
3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Prosječni broj članova Vijeća Mjesnog odbora Kustošija centara koji su sudjelovali u raspravi po pojedinoj točci dnevnog reda u 2024. godini je 3.
	Točaka dnevnog reda koje su usvojene jednoglasno na sjednicama Vijeća Mjesnog odbora Kustošija centara u 2024. godini je ukupno 48.
3.8.      Redovitost pozivanja na sjednice Vijeća
	Na sjednice Vijeća Mjesnog odbora Kustošija centara pozivaju se predstavnici Vijeća Gradske četvrti Črnomerec kada je njihovo prisustvovanje neophodno.
3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora Kustošija centara u 2024. nisu sudjelovali građani.	
3.1.1.  Radna tijela Vijeća
	Vijeće Mjesnog odbora Kustošija centara osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora Kustošija centara su: Mandatno povjerenstvo.
3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora Kustošija centara  (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća.
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Kustošija centara, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec.
3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Kustošija centara (članak 22.)
3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Kustošija centara.
4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2025. godinu.
5.        ZAKLJUČNE OCJENE
	Vijeće Mjesnog odbora Kustošija centara svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.




AD 2.
Program rada Vijeća mjesnog odbora Gornja Kustošija za 2025.
Vijećnici su dobili pisani materijal
Vijeće jednoglasno usvaja
P R O G R A M   R A D A
VIJEĆA MJESNOG ODBORA KUSTOŠIJA CENTAR
ZA 2025.  GODINU
I. POLAZNE OSNOVE
                Djelovanje Vijeća Mjesnog odbora Kustošija centar (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnje novih;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.
II. GLAVNI CILJEVI
                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2025. godini, želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).
III. ZADACI I ROKOVI
                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2025. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;
1. Donošenje Financijskog plana za 2026.  
2. Plan malih komunalnih akcija 2026. 
3. Godišnji izvještaj o izvršenju Financijskog plana za 2024.
4. Pratiti realizaciju Plana komunalnih aktivnosti i Programa održavanja komunalne infrastrukture  
5. Raspravljati i donositi zaključke na osnovi zahtjeva građana 
6. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.                                                      
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.
IV. TEKUĆA PITANJA
                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim. 
AD 3.
Trg Siječanjslih žrtava – prometna problematika 
Vijećnici su dobili pisani materijal
Vijeće jednoglasno usvaja
ZAKLJUČAK
o produženju prometnog otoka
1. Vijeće predlaže produživanje prometnog otoka na Trgu siječanjskih žrtava na način da se produži krak u smjeru ulice Svetog Nikole Tavelića dodavanjem dodatnih stupića kako bi se povećao kut potreban za skretanje i onemogućilo protuzakonito polukružno okretanje na navedenoj lokaciji.
2. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.
AD 4.
Roginina – postava stupića
Vijećnici su dobili pisani materijal
Vijeće jednoglasno usvaja
ZAKLJUČAK
o postavi stupića
1. Vijeće je raspravljalo o zahtjevu građana kojim se traži postava prometnih stupića u Rogininoj ulici.
2. Vijeće će usvojiti zaključak nakon što obiđe lokaciju i anketira građane iz neposredne blizine lokacije za postavu stupića.
3. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.
AD 5.
Ilica 378 – problem rasvjete oglasnog panoa
Vijećnici su usmeno obaviješteni o predmetu rasprave
Vijeće jednoglasno usvaja
ZAKLJUČAK
o smanjivanju svjetlosnog intenziteta u Ilici 378
1. Vijeće traži smanjivanje intenziteta svijetla reklamnog panoa Lukoil benzinske pumpe u Ilici 378 u večernjim satima obzirom da to predstavlja ozbiljan problem za građane koji žive u okolini.

1. Vijeće također traži potpuno isključivanje navedenog osvjetljenja u periodu između 0.00 i 5.00 sati.
1. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.


Ad 6.
Informacije, pitanja i prijedlozi
Vijećnici su dobili pisani materijal
Sjednica završena u 19.00
KLASA: 024-08/25-003/312
URBROJ: 251-13-11-3/005-25-2
Zagreb, 29. siječnja 2025.						           Predsjednica
									  Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                                         											  Bianka Flis

